امور داخلہ کی وزارت
مودی حکومت نے گوتم بدھ نگر اور غازی آباد اضلاع میں رہائش پذیر بھارت کے غیرملکی شہری  کارڈ ہولڈروں کے متعلق خدمات سے متعلق امور کا دائرۂ اختیار ایف آر آر او، دہلی کو دینے کا فیصلہ کیا
او سی آئی کارڈ ہولڈروں کے متعلق مختلف خدمات کی عرضیوں پر کارروائی کے لئے کیرالہ میں تین ایف آر آر او کے دائرۂ اختیار کی وضاحت کی گئی
وزیر اعظم جناب نریندر مودی کی قیادت میں حکومت نے گزشتہ چند برسوں کے دوران غیرملکی شہریوں کے بھارت میں ٹھہرنے کو آسان بنانے کے لئے اقدامات کئے ہیں
اس فیصلے سے قومی راجدھانی خطہ  اور کیرالہ و لکشدیپ میں رہائش پذیر غیرملکی شہریوں کو بڑا فائدہ ہونے کی توقع ہے
نئی دہلی، 12 /نومبر 2020 ۔ گزشتہ کچھ برسوں کے دوران وزیر اعظم جناب نریندر مودی کی قیادت میں حکومت نے غیرملکی سیاحوں کے بھارت میں قیام کرنے کو آسان بنانے کے لئے متعدد اقدامات کئے ہیں۔ اس سمت میں ایک اور قدم اٹھاتے ہوئے مرکزی وزیر داخلہ جناب امت شاہ کی ہدایت پر وزارت داخلہ نے ایک اور فیصلہ کیا ہے، جس سے بھارت کے غیرملکی شہری  کارڈ ہولڈروں کے بھارت کے مختلف حصوں میں قیام کو آسان بنانے میں مدد ملے گی۔ اب اترپردیش کے گوتم بدھ نگر اور غازی آباد اضلاع کو ایسے کارڈ ہولڈرس کے سلسلے میں متعدد خدمات کے لئے دی جانے والی عرضیوں کو قبول کرنے اور ان پر کارروائی کے لئے ایف آر آر او، دہلی کے دائرۂ اختیار میں لایا گیا ہے۔ ان اقدامات سے قومی راجدھانی خطہ  میں قیام پذیر غیرملکی شہریوں کو ویزا اور او سی آئی کارڈ سے متعلق خدمات کا حصول کافی آسان ہوجائے گا۔
ابھی تک او سی آئی کارڈ ہولڈروں کے سلسلے میں مختلف خدمات کے متعلق عرضی قبول کرنے اور ان پر کارروائی کرنے کے مقصد سے اترپردیش کے گوتم بدھ نگر اور غازی آباد اضلاع ایف آر آر او، لکھنؤ کے دائرۂ کار میں آتے تھے۔ اس سے ان اضلاع میں قیام پذیر او سی آئی کارڈ ہولڈروں کو بڑی دشواری ہوتی تھی۔ یہ اضلاع غیرملکیوں کے لئے متعدد ویزا خدمات کے لئے پہلے سے ایف آر آر او، دہلی کے دائرۂ کار میں آتے ہیں۔ اس کے علاوہ ہریانہ اور راجستھان اضلاع غیرملکیوں سے متعلق او سی آئی اور ویزا سے متعلق خدمات کے لئے پہلے سے ہی ایف آر آر او، دہلی کے دائرۂ کار میں آتے ہیں۔
اس کے علاوہ او سی آئی کارڈ ہولڈوں کے سلسلے میں مختلف خدمات سے متعلق عرضی قبول کرنے اور ان پر کارروائی کرنے کے مقصد سے کیرالہ میں واقع تین ایف آر آر او کے دائرۂ کار کی وضاحت کرنے کا فیصلہ کیا گیا ہے۔ اس سلسلے میں کیرالہ کے کنور، کاسرگوڈ، کوزی کوڈ، مالاپورم اور وائیناڈ اضلاع ایف آر آر او، کوزی کوڈ کے دائرۂ کار میں آجائیں گے۔ الپوزھا، ارناکلم، ایڈکی، کوٹایم، پلکڑ اور تھریسور نیز مرکز کے زیر انتظام علاقہ لکشدیپ ایف آر آر او، کوچی کے دائرۂ کار میں آجائیں گے۔ کولم، پتن مٹھٹا اور تری اننت پورم ایف آر آر یو، تری اننت پورم کے دائرۂ کار میں آئیں گے۔ اس سے کیرالہ اور مرکز کے زیر انتظام علاقہ لکشدیپ میں قیام پذیر غیر ملکیوں کے لئے او سی آئی خدمات فراہم کرنا آسان ہوجائے گا۔
گزشتہ چند برسوں میں کئے گئے متعدد اقدامات میں ملک بھر میں ای- ایف آر آر او ماڈیول کو پیش کرکے آن لائن پلیٹ فارم پر بھارت کے اندر غیرملکیوں کو ویزا سے متعلق متعدد خدمات دستیاب کرانا، کسی بھی ویزا پر آئے غیرملکی کے ویزا کو میڈیکل ویزا میں تبدیل کئے بغیر 180 دن تک اِن ڈور اور آؤٹ ڈور طبی معالجے کی اجازت دینا، غیرملکیوں کے لئے تیزی سے ویزا سے متعلق خدمات کے حصول کو آسان بنانے کے لئے وزارت داخلہ کے افسروں کو ضلع سطح کے غیرملکی رجسٹریشن افسروں  اور غیرملکی علاقائی رجسٹریشن دفاتر  کو سونپنا اور ملک کے مختلف اضلاع میں ایف آر او کو سونپے گئے کاموں کے سلسلے میں ایف آر آر او کے خصوصی دائرۂ اختیار کی وضاحت جیسے اقدامات شامل ہیں۔